title: Taluh Mas
text: Ada sawetara a wuku, kedis dara ané elébina baan I Daa Dana buin malipetan ka umahné. Darané totonan buka suba nawang palemahan, tusing paling ia ngalih guungané ané pitung dina liwat, jag laut macelep. Turin lantas koné ia mataluh mas. Kéto critané sabilang wai koné kedis darané ento macelep ka guungané I Daa Dana saha mataluh mas. Wiréh kéto wicara ané tepukina baan I Daa Dana, ia kendel pesan koné kenehné maan pangwales emas uli kedis darané ento.